# petar
## Català

   * Pronúncia:
       Oriental: /pəˈta/ Occidental: nord-occidental /peˈta/ valencià /peˈtaɾ/, /peˈta/
   * Rimes: -a(ɾ)
   * Homòfon: petà
   * Etimologia: De pet, segle XVII.

### Verb

petar intr., trans., pron. ‎(pronominal petar-se)
* Causar una explosió, especialment parlant de focs artificials o artilleria.
    «Durant aquella visita, els Escamots van fer petar alguns cartutxos al llarg del trajecte ... Perelló parla de cartutxos de dinamita.» (Joan Crexell, El complot de Garraf, 1988)
* Sortir a gran velocitat, disparat, o ser impulsat amb violència, esclat i rapidesa.
    «Va ser Saphira la que va matar l′home, d′una guitza el va enviar enlaire i va anar a petar a un cantó de l′escala on es va obrir el cap ...» (Christopher Paolini, Brisingr, 2012)
    «Du el ventre farcit de cicatrius. Anys enrere treballava als remolcadors, i va petar un cap d'acer llavorat que li va fuetejar el ventre.» (Aquell regust d'ampla llibertat. Memòria de Josep Lluís Savall, , 2007)
* Trencar-se el recipient que conté alguna cosa i sortir el contingut de manera violenta.
    El sac anava tan farcit que va petar a mig camí.
* Descosir-se quelcom per excés de tibantor.
    «Ho recordo perquè ja li havia petat la cremallera de la faldilla.» (Josep Màdico, Vittorio i altres contes,, 2001)
* Fer soroll sec i no gaire fort, com de trencament o d'explosió esmorteïda.
    «Ho havia fet molt silenciosament, no havia petat ni un sol os d'aquell cos fibrós.» (Gerbrand Bakker, Deu oques blanques, 2013)
    «El cotxer va fer petar la llengua, va sacsejar les regnes i el carruatge va començar a avançar...» (Jo Baker, Les ombres de Longbourn, 2013)
    «La Dany va fer petar el fuet sobre la seva panxa escatada, ...» (George R.R. Martin, Dansa amb dracs, 2012)
* Provocar l'inici d'una conversa.
    «... en Tomàs amb màniga de camisa ben plantat, alt i fort amb trets marcats i regulars feia estona que feia petar la xerrada amb en Peret.» (Roser Guix, Pa amb vi i sucre, 2013)
* molt ple
    «... He de dir que, encara que el tren anava a petar de gent, hi havia molt silenci.» (Marianne Power, Help Me!, 2019)
* (pronominal) Expulsar gas per l'anus, resultat de la digestió.
    El nen s'ha petat, potser li haurem de canviar els bolquers.

#### Conjugació

Paradigmes de flexió: peto, peta, petem Vocal rizotònica: /ɛ/, /ə/, /e/

#### Sinònims

* esclatar, xocar, topar, explotar, rebentar
* (expulsar pets) petejar

#### Derivats

* petar-se de riure

#### Traduccions

* Anglès: explode $^{(en)}$
* Castellà: explosionar $^{(es)}$
* Francès: exploser $^{(fr)}$
* Anglès: bump $^{(en)}$
* Castellà: estrellar $^{(es)}$
* Francès: heurter $^{(fr)}$
* Anglès: burst $^{(en)}$
* Castellà: rebentar $^{(es)}$
* Francès: éclater $^{(fr)}$
* Anglès: crack $^{(en)}$
* Castellà: chasquear $^{(es)}$
* Francès: craquer $^{(fr)}$
* Alemany: furzen $^{(de)}$
* Anglès: fart $^{(en)}$
* Castellà: peer $^{(es)}$
* Francès: péter $^{(fr)}$

### Miscel·lània

* Síl·labes: pe·tar (2)
* Anagrames: paret, preat, rapte, repta, reptà, tàper, trepa, trepà

### Vegeu també

* Obres de referència: DIEC, GDLC, Optimot
* Vegeu el Diccionari de sinònims de Softcatalà-OpenThesaurus: petar

## Castellà

   * Pronúncia:
       Peninsular: /peˈtaɾ/
       Americà: alt /p(e)ˈtaɾ/, baix /peˈtaɾ/
   * Rimes: -aɾ
   * Etimologia: Del català petar.

### Verb

petar intr. ‎(present peto, passat peté, futur petaré)
* (col·loquial) venir de gust, abellir
* (col·loquial) donar la gana, rotar
* petar, esclatar

### Miscel·lània

* Síl·labes: pe·tar (2)